Евгений Баратински
Целувката

Превод от руски: Николай Бояджиев, —

chitanka.info

Целувката, с която бях дарен,

преследва моето въображение:

и в нощна тишина, и в шумен ден

усещам близостта на туй видение!

За сън склоня ли поглед уморен,

сънувам теб, сънувам наслаждение!

Измамата изчезна. И със мен

е само любовта — едно мъчение.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.